Nitrianske Pravno

Nitrianske Pravno  (do 28. X. 1946 slovensky Nemecké Pravno, nemecky Deutschproben, maďarsky Németpróna)  je obec na Slovensku v okrese Prievidza.

Poloha 
Leží na Hornej Nitre, 12 km severne od mesta Prievidza. Zo severu na juh preteká rieka Nitra, ktorá tu priberá Tužinu, Vyšehradný potok a západným okrajom tečúcu Kravskú. 

Nachádza sa na pravnianskom výbežku Hornonitrianskej kotliny na nive a náplavových kužeľoch Nitry. Chotár na pahorkatine a hornatine Malej Magury a pohoria Žiar tvoria kryštalické, druho a treťohorné horniny, čiastočne pokryté riečnymi uloženinami a spraškovými hlinami. 

Poloha na významnej ceste z Ponitria do Turca a Žiliny, no aj na križovatke ciest do okolitých obcí vytvára z Nitrianskeho Pravna strediskovú obec so znakmi mestského charakteru. Z cesty na Žilinu tu odbočuje komunikácia do Turca, no obec je tiež koncovou stanicou železničnej trate z Prievidze.

Vodstvo 
Vodné toky
 rieka Nitra
 potok Tužinka

Vodné plochy
 Vodná nádrž Bôrik, vybudovaná v roku 2007

Časti obce 
 Solka
 Vyšehradné

Dejiny 
Poloha obce na severnom okraji Hornonitrianskej kotliny s mnohými nálezmi pravekého osídlenia a na starej ceste do Turca predstavovala vhodné miesto na život. Pahorkatinný ráz na rozhraní nížiny a hôr poskytoval dostatok príležitostí na obživu, čo nasvedčujú najstaršie nálezy osídlenia tejto lokality. Blízke strategicky významné hradisko na Vyšehrade má stopy osídlenia od bronzovej, cez veľkomoravskú dobu až po 15. storočie. 

Prvá písomná zmienka o obci je z roku 1393, no je isté, že dávno predtým boli v okolí osady baníkov. Rozvoj banského podnikania objavom zlata sem polovici 14. storočia prilákal nemeckých kolonistov, ktorí výrazným spôsobom ovplyvnili dejiny a charakter Nitrianskeho Pravna. Listina kráľa Žigmunda v roku 1430 už spomína mestečko, ktorého prosperita čoskoro posunula jeho význam na úroveň neďalekej Prievidze a Bojníc. Po vymretí rodu Noffryovcov sa Pravno s okolím a Bojnickým panstvom stal kráľovským majetkom. Od roku 1489 sa panstvo stalo výnosom kráľa Mateja majetkom jeho syna Jána Korvína. Význam banského mestečka poklesol koncom 16. storočia, kedy nastala kríza baníctva v Uhorsku.

V nepokojnom 17. storočí bolo mestečko opakovane vyrabované a vypálené. V ďalšom storočí sa začal postupný rozvoj remesiel a cechov, kde sa začali presadzovať obyvatelia slovenskej národnosti. Významným medzníkom bola zmluva z roku 1779, v ktorej Ján Pálffy pozbavil obyvateľov mestečka poddanských povinností a priznal im právo užívať zemepánske regálie. Veľký požiar 22. júla 1827 výrazne zmenil podobu mestečka, keďže úplne zničil väčšinu pôvodných domov. Od roku 1845 sa mestečko stalo dedičným majetkom Pálffyovcov a po upokojení protihabsburských povstaní začal rozvoj hospodárstva, predovšetkým remesiel. Rozvoj samosprávy na čele s magistrátom ovplyvňoval hospodársky rozvoj mestečka, no obecný zákon z roku 1886 zmenil jeho postavenie a Nitrianske Pravno sa stalo veľkou obcou. V posledný októbrový deň v roku 1909 bola spustená prevádzka na železničnej trati Prievidza – Nitrianske Pravno, preprava osôb na nej bola v roku 2012 zastavená.

V obci je rímskokatolícky kostol umučenia svätého Jána Krstiteľa z roku 1907.

Obyvateľstvo 

zdroj:

Šport 
V obci je futbalový klub MTJ Nitrianske Pravno, ktorý hrá v 6. lige.

Osobnosti obce

Rodáci 

 Jozef Wesserle (* 1781 – † 1838), historik, numizmatik, univerzitný profesor
 Jozef Damko (* 1872 – † 1955), akademický sochár
 Ján Czeizel (* 1873 – † 1941), literárny historik, pedagóg
 Anton Adalbert Bresztyenszky (* 1786 – † 1851), maďarský matematik a autor učebníc
 Ján Roháč (* 1932 - † 1980), režisér

Rodáci kňazi 

 Juraj Simonyi (* 1673 – † 1727), rímskokatolícky kňaz
 Juraj Csernak (* 1678  – † 1729 ), rímskokatolícky kňaz
 Jakub František Tschernak (* 1683  – † 1739 ), rímskokatolícky kňaz
 Juraj Wesserie (* 1708 – † 1736 ), rímskokatolícky kňaz
 Ján Imrich Nelischer (* 1710 – † 1751), rímskokatolícky kňaz
 František Richter (* 1724 – † 1758 ), rímskokatolícky kňaz
 Tobiáš Kiparszky, SchP (* 1742 – † 1817), rímskokatolícky kňaz, rehoľa piaristov SchP
 Andrej Benedikt Zeiszel (* 1745 – † 1812), rímskokatolícky kňaz
 Andrej Greschner (* 1755 – † 1798), rímskokatolícky kňaz
 Gabriel Jozef Richter (* 1763 – † 1843), rímskokatolícky kňaz
 Ján Richter (* 1768 – † 1798), rímskokatolícky kňaz
 Andrej Bresztenszky (* 1769 – † 1842), rímskokatolícky kňaz
 Jozef Boženec (* 1777 – † 1831), rímskokatolícky kňaz
 Alexej Inocent Greschner (* 1780 – † 1834), rímskokatolícky kňaz
 Anton Tencer (* 1780 – † 1841), rímskokatolícky kňaz
 Konštantín Hartman (* 1784 – † 1869), rímskokatolícky kňaz
 Jozef Celestín Bauer (Pauer) (* 1784 – † 1855), rímskokatolícky kňaz
 Anton Vojtech Briesztanszký, OSB (* 1786 – † 1851), rímskokatolícky kňaz, rád svätého Benedikta - Benediktíni 
 Ignác Benedikt Schormann (* 1788 – † 1817), rímskokatolícky kňaz 
 Ignác Filkorn (* 1790 – † 1858), rímskokatolícky kňaz 
 Ján Schormann (* 1791 – † 1870), rímskokatolícky kňaz 
 Jozef Filkorn (* 1793 – † 1845), rímskokatolícky kňaz 
 Ján Czernak (Černák) (* 1794 – † 1848), rímskokatolícky kňaz 
 Ján Nepomuk Wolkober (* 1794 – † 1852), rímskokatolícky kňaz 
 Juraj Blei (Blasy) (* 1798 – † 1845), rímskokatolícky kňaz 
 Andrej Wesserle (* 1799 – † 1865), rímskokatolícky kňaz 
 Ján Nepomuk Greschner, Dr (* 1805 – † 1881), rímskokatolícky kňaz 
 Anton Huszar (* 1805 – † 1867), rímskokatolícky kňaz 
 Anton Bresztyenszky (* 1806 – † 1834), rímskokatolícky kňaz 
 Anton Czeisel (Zeisel) (* 1807 – † 1841), rímskokatolícky kňaz 
 Jozef Steinhübl, st. (* 1808 – † 1870), rímskokatolícky kňaz
 Jozef Hilar Stiffel (* 1812 – † 1856), rímskokatolícky kňaz
 Jeremiáš Anton Richter (* 1814 – † 1851), rímskokatolícky kňaz
 Gottfried Ignác Zeisel (* 1815 – † 1871), rímskokatolícky kňaz
 Štefan Richter (* 1816 – † 1815), rímskokatolícky kňaz
 Adam Lorenc Szigethy (* 1818 – † 1863), rímskokatolícky kňaz
 Štefan Hagen (* 1820 – † 1903), rímskokatolícky kňaz
 Vincent Zeisel (* 1825 – † 1901), rímskokatolícky kňaz, pochovaný je v Banskej Bystrici
 Ján Zeisel (* 1826 – † 1855), rímskokatolícky kňaz
 Ambróz Štefan Richter (* 1827 – † 1866), rímskokatolícky kňaz
 Anton Leitmann, st. (* 1833 – † 1889), rímskokatolícky kňaz
 Gabriel Czeizel (* 1835 – † 1920), rímskokatolícky kňaz, 1871 čestný kanonik, 1874 sídelný kanonik a rektor nitrianskeho seminára, titulárny opát, 1901 pápežský prelát, 1906 veľprepošt nitrianskej kapituly, 1912 titulárny biskup duleinský, 1896 založil základinu desaťtisíc zlatých na štipendium pre žiakov z Nitrianskeho Pravna, pochovaný je v Nitre
 Štefan Leitmann (* 1835 – † 1871), rímskokatolícky kňaz
 Venant Ceizel (* 1837 – † 1881), rímskokatolícky kňaz, mecenáš umenia a kultúry, zakladateľ výchovných a podporných spolkov a inštitúcií v krajine, zakladateľ a donátor VENANTINA – detskej opatrovne /materská škola/ a dievčenskej školy v Nitrianskom Pravne. Za zásluhy o rodnú obec mu predstavenstvo udeľuje Diplom čestného občana mesta so všetkými z toho vyplývajúcimi právami a privilégiami. 
 Václav Czaizell (* 1837 – † 1891), rímskokatolícky kňaz
 Ignác Czeizell (* 1838 – † 1926), rímskokatolícky kňaz
 Ján Czeizel (* 1841 – † 1894), rímskokatolícky kňaz
 Anton Schwertsik (* 1843 – † ), rímskokatolícky kňaz
 Jozef Dira (* 1844 – † ), rímskokatolícky kňaz
 Ján Bresztyenszky (* 1849 – † 1904), rímskokatolícky kňaz
 Jozef Kotschner (* 1850 – † 1909), rímskokatolícky kňaz
 Ján Nepomuk Kralik (* 1850 – † 1871), rímskokatolícky kňaz
 Štefan Richter (* 1856 – † ), rímskokatolícky kňaz
 Ignác Dira (* 1858 – † ), rímskokatolícky kňaz
 Pavol Ján Richter (* 1860 – † ), rímskokatolícky kňaz
 Anton Richter (* 1861 – † 1942), rímskokatolícky kňaz
 Ján Schwertsik (* 1862 – † 1911), rímskokatolícky kňaz
 Ambróz Steinhübl, st. (* 1863 – † 1919), rímskokatolícky kňaz
 Juraj Czeizl (* 1865 – † ), rímskokatolícky kňaz
 Ignác Dira (* 1865 – † ), rímskokatolícky kňaz
 Matej Štefan Richter, O. Cist. (* 1865 – † 1942), rímskokatolícky kňaz, 
 Jozef Weber (* 1865 – † ), rímskokatolícky kňaz
 Ján Kurbel, Dr. (* 1865 – † 1904), rímskokatolícky kňaz
 Július Bresztyenszky (* 1867 – † 1911), rímskokatolícky kňaz, pochovaný je vo Vrícku - Münnichwies
 Jozef Lányi (* 1868 – † 1931), náboženský spisovateľ a cirkevný hodnostár, titulárni biskup
 Alojz Ernest Bresztyánszky (* 1868 – † 1911), rímskokatolícky kňaz
 Ambróz Bresztyenszky (* 1869 – † ), rímskokatolícky kňaz
 Anton Zeisel (* 1868 – † 1939), rímskokatolícky kňaz
 Ján Uhlyanik (* 1871 – † ), rímskokatolícky kňaz
 Ján Stiffel (* 1872 – † 1954), rímskokatolícky kňaz, pochovaný je v Háji v Turci
 Ján Elischer (* 1873 – † ), rímskokatolícky kňaz
 Ladislav Tutz (* 1880 – † 1933), rímskokatolícky kňaz
 Eduard Lányi Késmarki (* 1881 – † ), rímskokatolícky kňaz
 Eugen Filkorn (* 1881 – † 1974), katolícky kňaz a pápežský prelát, poslanec slovenského snemu
 Ján Czeizel, ThDr. (* 1886 – † 1969), rímskokatolícky kňaz
 Ambróz Steinhübl, ml. (* 1887 – † 1973), rímskokatolícky kňaz, pochovaný je v Nevoľnom
 Jozef Kočner (Kotschner) (* 1889 – † 1963), rímskokatolícky kňaz, pochovaný je v Prochoti
 Andrej Benedikt Zeisel (* 1890 – † 1973), rímskokatolícky kňaz
 Andrej Tenczer (* 1890 – † 1940), rímskokatolícky kňaz
 Štefan Leitmann (* 1891 – † 1966), rímskokatolícky kňaz
 Anton Damko (* 1892 – † 1970), rímskokatolícky kňaz, patril medzi naj aktívnejších zberateľov nemeckej ľudovej slovesnosti stredoslovenského Hauerlandu, vo februári 1945 evakuoval do Rakúska, v januári 1946 sa vrátil,pochovaný je v Piteľovej
 Štefan Paldauf (* 1892 – † 1972), rímskokatolícky kňaz, pochovaný je vo Zvolene
 Jozef Petruch (* 1893 – † 1961), rímskokatolícky kňaz
 Jozef Zeisel (* 1897 – † 1957), rímskokatolícky kňaz
 Eduard Kotschner (* 1898 – † ), rímskokatolícky kňaz
 Pavol Richter (* 1898 – † ), rímskokatolícky kňaz
 Ján Kotschner (* 1899 – † 1925), rímskokatolícky kňaz
 Jozef Weber (Lackovič), SJ (* 1899 – † 1989), rímskokatolícky kňaz, náboženský spisovateľ, prekladateľ, pedagóg a jezuita.
 Jozef Richter (* 1900 – † ), rímskokatolícky kňaz
 Anton Petruch (* 1901 – † 1968), rímskokatolícky kňaz
 
 Josef Steinhübl, ml. (* 1902 – † 1984), rímskokatolícky kňaz, mimo pastorácie od1945 -1955, v roku 1955 vysídlený do Nemecka, inkorporovaný do würtemberskej diecézy Rottenburg-Stuttgart ako pracovníka Caritasu, 1956 farárom stuttgartskej fary u sv. Fidelisa, v roku 1969  odišiel na odpočinok, jeho spomienky vyšli tlačou Mein Leben (Môj život),Stuttgart 1973, zomrel v Štuttgarte, kde je aj pochovaný
 Anton Leitmann, ml. (* 1912 – † 1982), rímskokatolícky kňaz
 Andrej Damko (* 1912 – † 1981), rímskokatolícky kňaz, po maturite v Doupove v Čechách študoval na kňazskom seminári v Banskéj Bystrici. Vysvätený bol 5. 2. 1939. Kaplánom bol v Handlovej, od roku 1940 bol správcom farnosti vo Vrícku, kde pôsobil do evakuácie. Po návrate na Slovensko bol internovaný v tábore v Petržalke, odkiaľ bol vysídlený do Nemecka. Posledných 23 rokov bol farárom v Möhringene - Stuttgart v Nemecku, kde i zomrel.
 Ignác Petruch (* 1914 – †     ), rímskokatolícky kňaz
 Ignác Zeisel (* 1914 – †     ), rímskokatolícky kňaz
 Ján Simonides (* 1915 – †     ), rímskokatolícky kňaz
 Wilhelm Schmidt (* 1915 – †     ), rímskokatolícky kňaz
 Viliam Štiavnický (* 1915 – †     ), rímskokatolícky kňaz
 Jozef Kočner, ThDr. (*      – †     ), rímskokatolícky kňaz
 Jozef Ferdinand Kočner, O. Carm. (*      – †     ), rímskokatolícky kňaz

Pôsobili tu 

 Jozef Vohland (* 1831 – † 1911), rímskokatolícky kňaz, tu je aj pochovaný
 Jozef Bossanyi (* 1855 – † 1946), rímskokatolícky kňaz, pedagóg, historik, jazykovedec, prírodovedec a entomológ
 František Raitsits (* 1873 – † 1932), rímskokatolícky kňaz, tu je aj pochovaný

Partnerské mestá 

  Hanušovice, Česko

Pozri aj 
 Zoznam kultúrnych pamiatok v obci Nitrianske Pravno

Referencie

Iné projekty

Zdroj 
 Oficiálna stránka

 
Obce okresu Prievidza